Virginija Baltraitienė

Virginija Baltraitienė (g. 1958 m. kovo 4 d. Želvaičių kaime, Telšių raj.) – Lietuvos ir Kėdainių rajono politinė bei visuomenės veikėja.

 Biografija 
1976 m. baigė Baisogalos vidurinę mokyklą. 1981 m. baigė Lietuvos žemės ūkio akademiją, ekonomistė – organizatorė.

1981–1984 m. Radviliškio rajono Šušvės kolūkio darbo užmokesčio ekonomistė. 1984–1986 m. – Kėdainių rajono agropramoninio komplekso Statybos skyriaus ekonomistė, 1986–1990 m. – Kėdainių rajono vykdomojo komiteto plano komisijos ekonomistė, 1990–1994 m. – Kėdainių rajono valdybos Ekonomikos skyriaus vedėja-valdytojo pavaduotoja ekonomikai. 1994–1997 m. – AB „Ūkio bankas“ Kėdainių filialo buhalterė tarptautiniams atsiskaitymams, vyr. finansininko pavaduotoja. 1997–1999 m. – Kėdainių rajono savivaldybės administracijos Ekonomikos ir biudžeto skyriaus vedėja. 1999–2004 m. Kėdainių rajono savivaldybės administracijos direktorė.

2005 m. Kėdainių rajono savivaldybės merė. 2005–2008 m. ir 2012–2016 m. Seimo narė, 2006 m. Darbo partijos frakcijos seniūno pirmoji pavaduotoja, nuo 2007 m. frakcijos seniūnė.Vyriausioji rinkimų komisija  2008-2012 m. Seimo narė, Seimo pirmininko pavaduotoja.

2000 m., 2005 m., 2007 m. ir 2019-2023 m. Kėdainių rajono savivaldybės tarybos narė.

2014–2016 m. Lietuvos Respublikos žemės ūkio ministrė. 

Nuo 2017 m. Nacionalinio maisto ir veterinarijos rizikos vertinimo instituto bendrųjų reikalų skyriaus vedėja.

2003–2017 m. Darbo partijos narė.

 Šeima 

Brolis Eugenijus Gentvilas. Vyras Regimantas Baltraitis – UAB „Kėdainių autoservisas“ direktorius. Turi du vaikus – Indrę ir Mantą.

 Nuorodos 

 2008 m. Lietuvos Respublikos Seimo rinkimai2008 m. Lietuvos Respublikos Seimo rinkimai - Koalicija Darbo partija + jaunimas - Iškelti kandidatai 2008 m. Lietuvos Respublikos Seimo rinkimai - Darbo partija - Iškelti kandidatai 

 Išnašos 

|-

Kategorija:Kėdainių merai
Kategorija:Seimo nariai
Kategorija:Lietuvos žemės ūkio ministrai